cyanic-selkie/wikianc huggingface dataset:
ঊর্মিলা দেবী
জন্ম ও পরিবার
ঊর্মিলা দেবী ১৮৮৩ সালে ঢাকা জেলার বিক্রমপুরের তেলিরবাগ গ্রামে জন্মগ্রহণ করেন। তার পিতার নাম ভুবনমোহন দাশ ও মাতার নাম নিস্তারিণী দেবী। স্বামীর নাম অনন্তনারায়ণ সেন। ঊর্মিলা দেবী ছিলেন দেশবন্ধু চিত্তরঞ্জন দাশের বোন। দাদার আদর্শে প্রভাবিত হয়ে রাজনীতিতে যোগ দেন।
রাজনৈতিক জীবন
দেশবন্ধুর প্রেরণায় তিনি নারীদের মধ্যে কাজ গড়ে তোলেন। ১৯২১ সালে ‘নারী-কর্মমন্দির’ সংস্থার প্রতিষ্ঠাতা ছিলেন, এ প্রতিষ্ঠানের লক্ষ্য ছিল চরকা ও খদর জনপ্রিয় করা এবং দেশপ্রেমে উদ্বুদ্ধ করা। ১৯৩২ সালে অসহযোগ আন্দোলনে যে প্রথম তিনজন মহিলা আইন অমান্য করেছিলেন, ঊর্মিলা দেবী ছিলেন তাদেরই একজন। তিনি কলিকাতা ‘নারী সত্যাগ্রহ সমিতি’র সভানেত্রী ছিলেন।
সাহিত্যকর্ম
সে সময় নারায়ণ পত্রিকায় নিয়মিত লেখালেখি করতেন। তার প্রকাশিত সাহিত্যগ্রন্থ পুষ্পহার। মহাত্মা গান্ধী, সরোজিনী নাইডু প্রমুখের স্মৃতিকথাও রচনা করেছেন ।
মৃত্যু
ঊর্মিলা দেবী মে ১৯৫৬ সালে মৃত্যুবরণ করেন।
ক্রিকেট বিশ্বকাপ ফাইনালের তালিকা
thumb|130px| আইসিসি ক্রিকেট বিশ্বকাপের বর্তমান ট্রফি ক্রিকেট বিশ্বকাপের ফাইনাল তালিকায় ২০১৯ সাল পর্যন্ত মাত্র ৭টি ক্রিকেট দলের অন্তর্ভুক্তি ঘটেছে। ওয়েস্ট ইন্ডিজ, ভারত, অস্ট্রেলিয়া, পাকিস্তান ও শ্রীলঙ্কা ক্রিকেট দল ১৯৭৫ সাল থেকে অদ্যাবধি আন্তর্জাতিক ক্রিকেট কাউন্সিলের পরিচালনায় অনুষ্ঠিত বিশ্বকাপ ক্রিকেট প্রতিযোগিতার চূড়ান্ত খেলায় বিজয়ী হয়ে ট্রফি জয়ে সক্ষমতা দেখিয়েছে। সর্বপ্রথম ১৯৭৫ সালে ইংল্যান্ডে ক্রিকেটের এই বিশ্বকাপ প্রতিযোগিতার সূচনা ঘটে। এ ক্রীড়ার বৈশ্বিক পরিচালনা পরিষদ হিসেবে আইসিসি’র সদস্য দেশের পুরুষ জাতীয় ক্রিকেট দলের মধ্যে প্রতিদ্বন্দ্বিতা হয়। চার বছর অন্তর ক্রিকেট বিশ্বকাপের সর্বশেষ আসরটি ২০১৫ সালে অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। এতে অস্ট্রেলিয়া ক্রিকেট দল নিউজিল্যান্ড দলকে পরাভূত করে চ্যাম্পিয়ন হয়।
বর্তমান ও মূল ট্রফিটি ১৯৯৯ সালে তৈরি করা হয় ও আন্তর্জাতিক ক্রিকেট কাউন্সিল (আইসিসি) কর্তৃপক্ষ ট্রফিটি সংরক্ষণ করেন। বিকল্প একটি ট্রফি প্রতিযোগিতায় বিজয়ী দলকে স্থায়ীভাবে প্রদান করা হয়।
টেস্ট ক্রিকেটভূক্ত দেশগুলো স্বয়ংক্রিয়ভাবে বিশ্বকাপ ক্রিকেট খেলার যোগ্যতা অর্জন করে। ১৯৯৬ সাল থেকে ৩ থেকে ৬টি সহযোগী দেশ এ প্রতিযোগিতায় অংশগ্রহণের যোগ্যতা অর্জন করেছে। এখনও পর্যন্ত কোন সহযোগী সদস্যদেশ ফাইনালে খেলতে পারেনি। তবে, কেনিয়া দল ২০০৩ সালের বিশ্বকাপ ক্রিকেটের সেমি-ফাইনাল পর্বে খেলার সৌভাগ্য অর্জন করেছে। অস্ট্রেলিয়া দল প্রতিযোগিতার ইতিহাসে সর্বাপক্ষা সফলতম দলের মর্যাদা উপভোগ করছে। এ পর্যন্ত দলটি চারবার শিরোপা ও একবার রানার্স-আপ হয়েছে। ধারাবাহিকভাবে দুইবার প্রতিযোগিতা জয় করেছে: ওয়েস্ট ইন্ডিজ ১৯৭৫ ও ১৯৭৯ সালের প্রথম দুই আসরে এবং অস্ট্রেলিয়া ধারাবাহিকভাবে ১৯৯৯, ২০০৩ ও ২০০৭ সালে তিনবার শিরোপা জয় করে। অস্ট্রেলিয়া এগারোটি ফাইনালের মধ্যে ৭টিতে (১৯৭৫, ১৯৮৭, ১৯৯৬, ১৯৯৯, ২০০৩, ২০০৭, ২০১৫) অংশগ্রহণ করে। ইংল্যান্ড ও নিউজিল্যান্ড ফাইনালে পৌঁছেও বিশ্বকাপ জয় করতে পারেনি। ইংল্যান্ড তিনটি ফাইনালের প্রত্যেকটিতে রানার্স-আপ হয়। অপরদিকে, নিউজিল্যান্ড একবার রানার্স-আপ হয়। প্রথম তিনটি প্রতিযোগিতার চূড়ান্ত খেলা ৬০ ওভারের ছিল। পরবর্তী প্রতিযোগিতাগুলো ৫০ ওভারের অনুষ্ঠিত হয়।
ইতিহাস
উদ্বোধনী আইসিসি ক্রিকেট বিশ্বকাপের চূড়ান্ত খেলা ২১ জুন, ১৯৭৫ তারিখ লর্ডসে অনুষ্ঠিত হয়। এতে অস্ট্রেলিয়া দল ওয়স্ট ইন্ডিজের মোকাবেলা করে। ওয়েস্ট ইন্ডিয়ান অধিনায়ক ক্লাইভ লয়েড চমকপ্রদ ক্রীড়ানৈপুণ্য প্রদর্শন করেন। ৫০ রানের মধ্যেই ৩ উইকেট পতনের পর দলের প্রারম্ভিক বিপর্যয়ের রোধে ৫ নম্বরে ব্যাটিং করতে নেমে রোহন কানহাইয়ের সাথে চতুর্থ উইকেটে ১৪৯ রান করে দলকে খেলায় ফিরিয়ে আনেন। লয়েড আউট হবার সময় দলের রান হয় ৪/১৯৯। তার দায়িত্বপূর্ণ ৮৫ বলে ১০২ রানে করা সেঞ্চুরির ইনিংসে তিনি সর্বমোট ১২টি চার ও ২টি ছক্কা হাঁকান। এরফলে তিনি ম্যান অব দ্য ম্যাচের পুরস্কার লাভ করেন। পাশাপাশি কিথ বয়েসের ঝড়োগতিতে ৩৪ রানের ফলে ৬০ ওভারে অস্ট্রেলিয়াকে জয়ের লক্ষ্যমাত্রা দেয়া হয় ২৯২। জবাবে অ্যালান টার্নারের ৫৪ বলে ৪০ ও অস্ট্রেলীয় অধিনায়ক ইয়ান চ্যাপেলের ৯৩ বলে ৬২ রান সংগ্রহ করেন। কিন্তু, তাদের ইনিংসে ৫টি রান-আউটের ফলে তারা নিজেরাই দলের সর্বনাশ ডেকে নিয়ে আসেন। ফলে, ওয়েস্ট ইন্ডিজ ১৭ রানের ব্যবধানে পরাভূত করে প্রথম বিশ্বকাপের শিরোপা লাভ করে।
চার বছর পর ওয়েস্ট ইন্ডিজ পুনরায় চূড়ান্ত খেলায় অবতীর্ণ হয়। এবার স্বাগতিক ইংল্যান্ড মুখোমুখি হয়। লর্ড’স দ্বিতীয়বারের মতো প্রতিযোগিতার চূড়ান্ত খেলা আয়োজকের মর্যাদা পায়। ভিভ রিচার্ডস ও কলিস কিংয়ের ৫ম উইকেট জুটিতে ১৩৯ রান তোলেন। এতে কিং ৮৬ রান করেন। অন্যদিকে রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন। ফলে ইংল্যান্ডের জয়ের লক্ষ্যমাত্রা ধার্য্য করা হয় ৬০ ওভারে ২৮৭ রান। উদ্বোধনী ইংরেজ ব্যাটসম্যানেরা সূচনা ভাল করলেও পরবর্তীকালে রিচার্ডসের মিতব্যয়ী ০/৩৫ বোলিংয়ে রান সংগ্রহ ধীরলয়ে ঘটে। মাইক ব্রিয়ারলি এবং জিওফ্রে বয়কট ১২৯ রান করলেও তারা ৩৮ ওভার ব্যয় করে ফেলেন। পরেরজন দ্বিতীয় অঙ্কে পৌঁছতেই ১৭ ওভার খেলেন। ফলে তারা আউট হলেও প্রয়োজনীয় রান রেট উত্তরোত্তর বৃদ্ধি পেতে থাকে এবং ওয়েস্ট ইন্ডিজের রানকে অতিক্রম করতে পারেনি। এরপর গ্রাহাম গুচ ও ডেরেক র‌্যান্ডল সংক্ষিপ্ত সময়ের জন্য ওয়েস্ট ইন্ডিয়ান বোলিংকে বিপর্যস্ত করেন। তারা দলটিকে অগ্রসর করালেও ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। জোয়েল গার্নার মাত্র এগারো বলের ব্যবধানে পাঁচ উইকেট তুলে নেন। এতে ওয়েস্ট ইন্ডিজ ৯২ রানে জয়ী হ্য় ও ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হবার কৃতিত্ব অর্জন করে।
জুন, ১৯৮৩ সালে তৃতীয় বিশ্বকাপের চূড়ান্ত খেলা অনুষ্ঠিত হয়। লর্ড’স আবারো স্বাগতিক মাঠের অধিকারী হয়। ওয়েস্ট ইন্ডিজ ধারাবাহিকভাবে তৃতীয়বারের মতো শিরোপা লাভের প্রত্যাশা নিয় মাঠে নামে। এবার তারা ২৪,৬০৯জন দর্শকের সম্মুখে ভারতের মুখোমুখি হয়। সুনীল গাভাস্কার ইনিংসের শুরুতেই মাত্র দুই রানে আউট হন। একমাত্র কৃষ শ্রীকান্ত ত্রিশের অধিক রান সংগ্রহ করতে পেরেছিলেন। অ্যান্ডি রবার্টস তিন উইকেট লাভ করেন ও ভারতের ইনিংস মাত্র ১৮৩ রানে শেষ হয়। জবাবে ওয়েস্ট ইন্ডিজ দল ব্যাট করতে নেমে মদন লালের বোলিং নৈপুণ্যে মাত্র ছয় রানের ব্যবধানে ভিভ রিচার্ডস, ডেসমন্ড হেইন্স ও ল্যারি গোমস আউট হন। ফলে ওয়েস্ট ইন্ডিজের ব্যাটিং ধ্বসে ১৪০ রানে অল-আউট হয় ও ভারত ৪৩ রানের ব্যবধানে জয়ী হয়ে শিরোপা লাভ করে।
১৯৯২ সালের প্রতিযোগিতাটি অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। মেলবোর্ন ক্রিকেট গ্রাউন্ডে অনুষ্ঠিত চূড়ান্ত খেলাটি প্রথমবারের মতো দিন/রাতে অনুষ্ঠিত হয়। প্রথমবারের মতো ফাইনালে খেলতে নেমে টসে জয়ী হয়ে পাকিস্তান ব্যাটিংয়ে নামে। ডেরেক প্রিঙ্গল শুরুতে দুই উইকেট লাভ করলেও তৃতীয় উইকেট জুটিতে ইমরান খান ও জাভেদ মিয়াঁদাদ ১৩৯ রান যোগ করেন। পরে ইনজামাম-উল-হক এবং ওয়াসিম আকরাম ত্রিশোর্ধ্ব রান করলে পাকিস্তান ৫০ ওভারে সর্বমোট ৬ উইকেটে ২৪৯ রান সংগ্রহ করে। ৮৭,০০০ দর্শকের সম্মুখে ওয়াসিম আকরাম অল-রাউন্ডার ইয়ান বোথামকে শূন্য রানে আউট করাসহ তিন উইকেট লাভ করেন। অন্যদিকে গুগলিতে বিভ্রান্ত হয়ে গ্রেইম হিকও আউট হন। ফলে ইংল্যান্ড ২২৭ রানে অল-আউট হয় ও পাকিস্তান ২২ রানে বিজয়ী হয়। ওয়াসিম আকরাম ম্যান অব দ্য ম্যাচের পুরস্কার লাভ করেন।
শ্রীলঙ্কাসহ ভারত ও পাকিস্তান যৌথভাবে ১৯৯৬ সালের বিশ্বকাপের সহ-আয়োজকের দায়িত্ব পায়। প্রথমবারের মতো শ্রীলঙ্কা দল গতবারে চ্যাম্পিয়ন অস্ট্রেলিয়ার বিপক্ষে দিন/রাতের চূড়ান্ত খেলায় অংশগ্রহণ করে। লাহোরের গাদ্দাফী স্টেডিয়ামে অনুষ্ঠিত খেলায় টসে জয়ী হয়ে অর্জুনা রানাতুঙ্গা অস্ট্রেলিয়াকে ব্যাটিংয়ে পাঠায়। অধিনায়ক মার্ক টেলর ও রিকি পন্টিং দ্বিতীয় উইকেট জুটিতে ১০১ রান দলকে ৭ উইকেটে ২৪১ রানে নিয়ে যায়। অরবিন্দ ডি সিলভা’র সেঞ্চুরি, অশঙ্কা গুরুসিনহা ও রানাতুঙ্গা’র সাথে জুটি গড়ে দলকে ২২ বল বাকী থাকতেই ৭ উইকেটের ব্যবধানে হারিয়ে প্রথমবারের মতো বিজয়ী হয়। এরফলে প্রথমবারের মতো কোন স্বাগতিক দল জয়ী হয়, যদিও তা পাকিস্তানে অনুষ্ঠিত হয়েছে। এছাড়াও প্রথমবারের মতো কোন দল দ্বিতীয় ইনিংসে ব্যাটিং করে বিজয়ী হয়েছে। অরবিন্দ ডি সিলভা ম্যান অব দ্য ম্যাচ নির্বাচিত হন।
১৯৯৯ সালের বিশ্বকাপ প্রতিযোগিতার মাধ্যমে ১২-বছরব্যাপী অস্ট্রেলিয়ার আধিপত্যের সূচনা ঘটে। এ প্রতিযোগিতাটি ইংল্যান্ডে চতুর্থবারের মতো অনুষ্ঠিত হয়। একচেটিয়াভাবে অনুষ্ঠিত ফাইনাল খেলাটিতে শেন ওয়ার্ন চার উইকেট লাভ করলে পাকিস্তানের রানসংখ্যা ১১ ওভার বাকী থাকতেই মাত্র ১৩২ হয়। অ্যাডাম গিলক্রিস্টের দূর্দান্ত অর্ধ-শতক, মার্ক ওয়াহ, রিকি পন্টিং ও ড্যারেন লেহম্যানের সহযোগিতায় অস্ট্রেলিয়া মাত্র ২০ ওভারের মধ্যেই লক্ষ্যে পৌঁছে যায়। ফলে, অস্ট্রেলিয়া দল আট উইকেটের ব্যবধানে জয়ী হয় ও শিরোপা জয় করে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার।
পাকিস্তানি বাঙালি
১৯৪৭ থেকে ১৯৭১
১৯৪৭ সালে ভারত ভাগের মাধ্যমে পাকিস্তান স্বাধীনতা লাভ করে। পুর্ব পাকিস্তান থেকে তখন বহু বাঙালি পশ্চিম পাকিস্তানের করাচি শহরে বসবাসের জন্য যায়। তারা মূলত ব্যবসা এবং শিক্ষা অর্জনের জন্য পাকিস্তানে যেত। ১৯৭১ সালে পাকিস্তান থেকে বাংলাদেশ স্বাধীন হলে তাদের অনেকেই নব্য স্বাধীন রাষ্ট্রে ফিরে আসেন এবং অনেকেই সেখানে রয়ে যান।
১৯৭১ এর পরে
১৯৭১ সালের পর বিভিন্ন সময় হাজার হাজার অবৈধ বাংলাদেশী অভিবাসী পাকিস্তানে এসেছে, বিশেষ করে ১৯৮০-এর দশকে। ১৯৯৫ সালের মধ্যে পাকিস্তানে অভিবাসীর সংখ্যা ২,৫০০,০০০ জন ছাড়িয়ে যায়। তৎকালীন প্রধানমন্ত্রী বেনজির ভুট্টো র শাসনামলে কিছু শীর্ষ উপদেষ্টা বিপুল সংখ্যক বাংলাদেশী অভিবাসী জনসংখ্যাকে রাষ্ট্রের জন্য ভীতিজনক আখ্যা দেন। তাদের ধারণা ছিল বাঙালিরা হয়তো করাচির দ্বিতীয় বৃহত্তম গোষ্ঠীতে পরিণত হয়ে দেশের জনমিতিকে প্রভাবিত করে ফেলে। এরপর প্রধানমন্ত্রী ভুট্টো অভিবাসীদের বিতাড়নবিষয়ক একটি কঠোর আদেশ জারী করেন। ফলে বাংলাদেশ–পাকিস্তান সম্পর্কে টানাপোড়ন সৃষ্টি হয়। তখন বাংলাদেশের প্রধানমন্ত্রী ছিলেন খালেদা জিয়া। তিনি ভুট্টোর এই ঘোষণা প্রত্যাখ্যান করেন। পাকিস্তানের অনেক গোষ্ঠী এই ঘোষণাকে ইসলামবিরোধী বলে মনে করেন।
তথ্যসূত্র
<references group="" responsive="">
রা'না লিয়াকত আলি খান
বেগম রানা লিয়াকত আলি খান (, গুল-ই-রানা নামে পরিচিত; ১৩ ফেব্রুয়ারি ১৯০৫ – ১৩ জুন ১৯৯০) পাকিস্তানের বিশিষ্ট মুসলিম নারী নেত্রী। তিনি পাকিস্তানের প্রথম প্রধানমন্ত্রী লিয়াকত আলি খানের দ্বিতীয় স্ত্রী ছিলেন। বেগম রানা ১৯০৫ সালে আগ্রা ও উধ যুক্ত প্রদেশে জন্ম গ্রহণ করেন। তার দাদা একজন হিন্দু ছিলেন, যিনি পরে খ্রিস্টান ধর্মে ধর্মান্তরিত হন। তিনি লক্ষ্মৌ বিশ্ববিদ্যালয়ে পড়ালেখা করেন এবং ১৯২৯ সালে অর্থনীতিতে প্রথম বিভাগে মাস্টার্স ডিগ্রি লাভ করেন।
বেগম রানা গোখলে মেমোরিয়াল স্কুলে শিক্ষকতা শুরু করেন। পরবর্তীতে তিনি দিল্লির ইন্দোপ্রস্থ কলেজে অর্থনীতির অধ্যাপিকা হিসেবে নিয়োগ পান। ১৯৩৩ সালের এপ্রিলে নবাবজাদা লিয়াকত আলি খানের সাথে তার বিয়ে হয়। এরপর থেকে তিনি নিজেকে মুসলিম নারীদের সংগঠিত করতে কাজ শুরু করেন। পাকিস্তান আন্দোলনে নিখিল ভারত মুসলিম লীগের নেত্রী হিসেবে গুরুত্বপূর্ণ ভূমিকা পালন করেন। তার স্বামী লিয়াকত আলি খানের হত্যার পর তিনি পাকিস্তানে নারীদের সামাজিক ও অর্থনৈতিক উন্নয়নের জন্য কাজ করে যান। ১৯৯০ সালে তিনি মৃত্যু বরণ করেন।
১৯৪৮ সালে তিনি নারীদের সামরিক শিক্ষার গুরুত্ব অনুধাবন করে পাকিস্তান উইমেন্স ন্যাশনাল গার্ড ও পাকিস্তান উইমেন নাভাল রিসার্ভ প্রতিষ্ঠা করেন। তাকে একজন বিগ্রেডিয়ারের সমমর্যাদায় উভয় প্রতিষ্ঠানের প্রধান নিয়ন্ত্রক হিসেবে নিয়োগ দেওয়া হয়। ১৯৪৯ সালে তিনি পাকিস্তান উইমেন্স এসোসিয়েশন প্রতিষ্ঠা করেন। তিনি এর প্রথম সভাপতি ছিলেন। বেগম রানা নেদারল্যান্ড (১৯৫০)ও ইতালিতে (১৯৬০) পাকিস্তানের রাষ্ট্রদূতের দায়িত্ব পালন করেন। তিনি পাকিস্তানের প্রথম মুসলমান নারী গভর্নর ছিলেন (সিন্ধু প্রদেশ-১৯৭০)। তিনিই প্রথম মুসলিম মহিলা যিনি জাতিসংঘের মানবাধিকার পদক লাভ করেন। জাতিসংঘের তিনি প্রথম মুসলিম নারী কূটনৈতিক।
আবুল হাসান যশোরী
আল্লামা আবুল হাসান যশোরী (১৯১৮–১৯৯৩) একজন মুক্তিযোদ্ধা, মুহাদ্দিস, রাজনীতিক ও ইসলামী চিন্তাবিদ। তিনি জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং জামিয়া এজাজিয়া দারুল উলুম যশোরে অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।
জন্ম ও প্রাথমিক জীবন
আবুল হাসান ১৯১৮ সালে ব্রিটিশ ভারতের বেঙ্গল প্রেসিডেন্সির অন্তর্গত ঝিনাইদহ জেলার হরিণাকুন্ড উপজেলার ভবানীপুর গ্রামে জন্মগ্রহণ করেন। তার পিতা আলী বিশ্বাস। নিজ গ্রামের প্রাথমিক বিদ্যালয়ে শিক্ষা লাভ করে পরে মাগুরা হাই স্কুল থেকে ম্যাট্রিক পাস করেন। অতঃপর তিনি মাগুরা কলেজে লেখাপড়া করেন। ১৯৩৭ সালে ইসলামি উচ্চ শিক্ষা লাভের জন্য তিনি দিল্লির ফতেহপুর মাদ্রাসায় ভর্তি পড়ালেখার পর দারুল উলুম দেওবন্দ মাদ্রাসায় উচ্চতর শিক্ষা গ্রহণ করেন। দারুল উলুম দেওবন্দে তার উল্লেখ যোগ্য শিক্ষক শাইখুল ইসলাম সৈয়দ হোসাইন আহমদ মাদানি, আল্লামা ইবরাহিম বলিয়াবী, শাইখুল আদব ইজায আলী, মুফতী মুহাম্মাদ শফী উসমানী প্রমুখ। এর পর সৈয়দ হোসাইন আহমদ মাদানি ও মুফতী আযীযুল হকের নিকট থেকে তিনি আধ্যাত্মিক দীক্ষা গ্রহণ করেন।
রাজনৈতিক ও কর্মজীবন
আবুল হাসান শিক্ষা জীবন শেষ করে ১৯৪৮ সালে ফরিদপুর জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং ১৯৬৯ সালে যশোর রেল স্টেশন মাদ্রাসায় অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন।
তিনি প্রথমদিকে নিখিল ভারত মুসলিম লীগের রাজনীতির সাথে সম্পৃক্ত ছিলেন। ১৯৪৫ সালে জমিয়ত উলামায়ে ইসলাম প্রতিষ্ঠিত হলে তিনি এ সংগঠনে যোগ দেন। তিনি এ সংগঠনের সহ-সভাপতি হিসেবে ১৯৬৭ সাল থেকে আমৃত্যু দায়িত্ব পালন করেন। ইসলামের প্রচার ও শিরক-বিদাত সহ অন্যান্য কুসংস্কারের বিপক্ষে বিশেষ অবদান রয়েছে তার।
তিনি ১৯৭১ সালে বয়ান-বক্তৃতার মাধ্যমে জনসাধারণকে মহান মুক্তিযুদ্ধে উদ্বুদ্ধ করেছেন। মাদ্রাসায় মুক্তিযোদ্ধাদের ও সংখ্যালঘু হিন্দু সম্প্রদায়ের লোকদের আশ্রয় দিয়েছিলেন।
মৃত্যু
আবুল হাসান ৮ জুলাই ১৯৯৩ সালে যশোরে মৃত্যুবরণ করেন। তাকে যশোর রেল স্টেশন মাদ্রাসা প্রাঙ্গণে দাফন করা হয়।
ভালুকা
ভালুকা নামে বাংলাদেশে যেসব স্থান ও প্রশাসনিক অঞ্চল রয়েছে-
ভালুকা নামে ভারতে যেসব স্থান ও প্রশাসনিক অঞ্চল রয়েছে-
গিরিডি রেলওয়ে স্টেশন
গিরিদিহ রেলওয়ে স্টেশন বা গিরিডি রেলওয়ে স্টেশন, স্টেশন কোড GRD, হল প্রধান রেলওয়ে স্টেশন যা গিরিডিহ শহরে পরিষেবা দেয়, ভারতের ঝাড়খন্ড রাজ্যের গিরিডিহ জেলার সদর এর দফতর। গিরিডি স্টেশনটি পরশনাথে আসা জৈন তীর্থযাত্রীদের প্রবেশদ্বার হিসেবেও কাজ করে। গিরিডিতে অবস্থিত [//geohack.toolforge.org/geohack.php?pagename=Giridih_railway_station&params=24.18_N_86.3_E_ <span class="geo-dms" title="Maps, aerial photos, and other data for this location"> 24°11′N 86°18′E   &#xFEFF; <span class="geo-dec" title="Maps, aerial photos, and other data for this location">﻿   °N 86.3°E &#xFEFF; 24.18; 86.3   ] ।  এটির উচ্চতা  ।
গিরিডিহ স্টেশন হল একটি টার্মিনাল স্টেশন যা ভারতীয় রেলওয়ের পূর্ব রেলওয়ে জোনের আসানসোল রেলওয়ে বিভাগের মধুপুর-গিরিডিহ লাইনের পশ্চিম প্রান্তে অবস্থিত। মধুপুর-গিরিডিহ রুট হল দুটি প্রধান রেলওয়ে স্টেশন গিরিডিহ এবং মধুপুর জংশনের মধ্যে একটি একক-লাইন ব্রড-গেজ । রুটের মোট দৈর্ঘ্য  । এটির একটি একক প্ল্যাটফর্ম রয়েছে এবং প্রতিদিন মোট ১৪টি ট্রেন পরিচালনা করে।
ইতিহাস
গিরিডিহ রেলওয়ে স্টেশনটি ১৮৭১ সালে ভারতে (১৯৪৭ সালে ভারতের স্বাধীনতার আগে) প্রধানত এই অঞ্চল থেকে খনিজ সম্পদ পরিবহনের জন্য ব্রিটিশ সরকার দ্বারা রেলওয়ে সাইডিং হিসাবে নির্মিত হয়। রেলওয়ে সাইডিংয়ের জন্য চুক্তিটি ১৮৬৫ সালে দেওয়া হয় এবং ১৮৭১ সালে নির্মাণ শেষ হয়। ১৯০১ সালে রেলওয়ে সাইডিং একটি রেলস্টেশনে রূপান্তরিত হয়। সাইডিংটি সেন্ট্রাল কোলফিল্ডের মালিকানাধীন।
কোডারমা থেকে কোডমা পর্যন্ত   ট্র্যাক তৈরি করা হয়। এটি মধুপুর-গিরিডিহ রেললাইনকে কোডারমা পর্যন্ত প্রসারিত করেছে, কার্যকরভাবে এটিকে মধুপুর-গিরিডিহ-কোডারমা লাইনে পরিণত করেছে। মহেশমুন্ডা-কোডারমা সেকশনে নতুন গিরিডি (এনজিআরএইচ) নামে একটি নতুন স্টেশন তৈরি করা হয় যা এই রুটে ইতিমধ্যেই বিদ্যমান গিরিডি (জিআরডি) স্টেশনকে ছেড়ে দেয় এবং মহেশমুন্ডাকে একটি জংশন স্টেশন করে তোলে। ১৬ ফেব্রুয়ারি ২০১৯-এ, পূর্ব রেল তার প্রেস-রিলিজে ২৫ ফেব্রুয়ারি ২০১৯ থেকে নতুন গিরিডি হয়ে কোডমা থেকে মধুপুর পর্যন্ত একটি যাত্রীবাহী ট্রেন পরিষেবা ঘোষণা করে।
ভবিষ্যৎ সম্প্রসারণ
শিখরজিতে আসা জৈন তীর্থযাত্রীদের সুবিধার্থে মধুবন হয়ে পরেশনাথ সঙ্গে নিউ গিরিডি সংযোগ করার পরিকল্পনা রয়েছে রেল মন্ত্রকের তরফ থেকে। নতুন পরেশনাথ-নতুন গিরিডিহ রেললাইন নির্মাণের ভিত্তি ২০১৯ সালে স্থাপিত হয়। ৪৭ কিমি দীর্ঘ রেললাইনটির নির্মাণে ৯৭২ কোটি টাকা ব্যয় হবে এবং দুটি ক্রসিং স্টেশন এবং কয়েকটি হল্ট থাকবে। প্রকল্পের খরচ কেন্দ্রীয় এবং রাজ্য সরকার ৫০:৫০ অনুপাতে বহন করবে এবং ২০২৩ সালের মধ্যে প্রকল্পটি সম্পূর্ণ করার লক্ষ্য নির্ধারণ করা হয়েছে।
সু্যোগ - সুবিধা
উপলভ্য প্রধান সুবিধাগুলি হল ওয়েটিং রুম, টয়লেট, কম্পিউটারাইজড রিজার্ভেশন সুবিধা, রিজার্ভেশন কাউন্টার, এবং টু হুইলার এবং চার চাকার গাড়ি পার্কিং। স্টেশন চত্বরে যানবাহন প্রবেশ করতে দেওয়া হয়।
প্ল্যাটফর্ম
বর্তমানে রেলওয়ে সাইডিং ছাড়াও একটি একক প্ল্যাটফর্ম রয়েছে যা আগে নির্মিত হয়।
ট্রেন
গিরিডিহ টার্মিনাল স্টেশন বৃহস্পতিবার ছাড়া প্রতিদিন পাঁচবার এবং বৃহস্পতিবার চারবার ট্রেন পরিচালনা করে। যাত্রীবাহী ট্রেনগুলি পূর্ব রেলওয়ে জোন দ্বারা পরিচালিত হয়। গিরিডিহ রেলওয়ে স্টেশন থেকে আসা এবং ছেড়ে যাওয়া ট্রেনগুলি নিম্নরূপ।
নিকটতম বিমানবন্দর
গিরিডিহ রেলওয়ে স্টেশনের নিকটতম বিমানবন্দরগুলি হল:
সাবীয় জাতি
সাবায়ি বা সাবীয় (সাবীয়: 𐩪𐩨𐩱, S¹Bʾ; আরবি: ٱلسَّبَئِيُّوْن, আস-সাবাইয়ুন; হিব্রু: סבאים) হলো দক্ষিণ আরবের প্রাচীন মানুষ। তারা প্রাচীন দক্ষিণ আরবীয় ভাষাসমূহের একটি ভাষা সাবীয়তে কথা বলে। তারা সাবা (আরবি: سَـبَـأ) রাজ্য প্রতিষ্ঠা করেছিল, যা বাইবেলে উল্লেখিত ভূমি শেবা   এবং "দক্ষিণ আরবীয় রাজ্যের মধ্যে প্রাচীনতম এবং সবচেয়ে গুরুত্বপূর্ণ"।
সাবার ভিত্তি প্রতিষ্ঠার সময় নিয়ে পণ্ডিতদের মধ্যে মতবিরোধ রয়েছে। কেনেথ কিচেনের মতে রাজ্যটি খ্রিস্টপূর্ব ১২০০ থেকে ২৭৫ খ্রিস্টাব্দের মধ্যে স্থায়ী ছিল এবং এর রাজধানী ছিল মা’রিব। অন্যদিকে ইস্রায়েল ফিনকেলস্টাইন এবং নেইল আশের সিলবারম্যান বলেন যে "সাবীয় রাজ্য কেবলমাত্র খ্রিস্টপূর্ব অষ্টম শতাব্দী থেকে প্রসার লাভ করেছিল" এবং সুলায়মান এবং শেবার রানীর গল্প "সপ্তম শতাব্দীর এক অবিচ্ছিন্ন অংশ"। রাজত্ব দাবি করে বেশ কয়েকটি ইয়েমেনীয় রাজবংশের মধ্যে দীর্ঘ কিন্তু বিক্ষিপ্ত গৃহযুদ্ধের পরে এই রাজ্যটির পতন হয়েছিল; এটি থেকে হিমিয়ার রাজ্য বিজয়ী হিসাবে উত্থিত হয়।
হিব্রু বাইবেলে সাবীয়দের সম্পর্কে বেশ কয়েক জায়গায় উল্লেখ রয়েছে। কুরআনে এগুলিকে 'সাবা' অথবা তুব্বার সম্প্রদায় হিসাবে বর্ণনা করা হয়েছে (قَـوْم تُـبَّـع)।
ইতিহাস
সাবীয় রাজ্যের উৎপত্তির ইতিহাস অজ্ঞাত। কেনেথ কিচেনের মতে রাজ্যটি খ্রিস্টপূর্ব ১২০০ অব্দ অবধি ছিল, অন্যদিকে ইস্রায়েল ফিনকেলস্টাইন এবং নেইল আশের সিলবারম্যান বলেন যে "সাবীয় রাজ্য কেবলমাত্র খ্রিস্টপূর্ব অষ্টম শতাব্দী থেকে প্রসার লাভ করেছিল"। মূলত, সাবীয়রা সায়হাদ মরুভূমির কিনারার "সম্প্রদায়" শাবদের অন্যতম ছিল। খ্রিস্টপূর্ব প্রথম সহস্রাব্দের প্রথম দিকে, এই উপজাতি সম্প্রদায়ের রাজনৈতিক নেতারা ('মিল্ক) দক্ষিণ আরবীয় অঞ্চলের বেশিরভাগ অঞ্চল দখল করে শাবদের একটি বিশাল কমনওয়েলথ তৈরি করতে সক্ষম হয়েছিল এবং "এমকেআরবি এসবি' "সাবীয়দের মুকাররিব" উপাধি গ্রহণ করেছিল।
সাবীয় জাতি দক্ষিণ আরবের সম্প্রদায়ভুক্ত ছিল। এই সম্প্রদায়ের প্রত্যেকেরই প্রাচীন ইয়েমেনে আঞ্চলিক রাজ্য ছিল, উত্তরে ওয়াদি আল-জাওফ এ মিনীয়দের সাথে দক্ষিণ-পশ্চিম প্রান্তের সাবীয়রা, উচ্চভূমি থেকে সমুদ্র পর্যন্ত বিস্তৃত; তাদের পূর্বদিকে কাতাবীয়রা এবং তাদের পূর্বদিকে হাদরামিতরা ছিল। একই সময়কার অন্যান্য ইয়েমেনীয় রাজ্যের মতো সাবীয়রাও অত্যন্ত লাভজনক মশলার ব্যবসা, বিশেষত লোবান এবং গন্ধরস ব্যবসার সাথে জড়িত ছিল। তারা প্রাচীন দক্ষিণ আরবি লিপির অনেক শিলালিপি বা মুসনাদ এবং সেই সাথে সম্পর্কিত টানা হাতের লেখা যবুর লিপির অসংখ্য নথি রেখে গিয়েছে।
ধর্মীয় প্রথা
নাস্তিক শাহরাস্তিনের মতে, সাবীয়রা ইন্দ্রিয়গ্রাহ্য ও বোধগম্য উভয় জগতকেই গ্রহণ করে তবে তারা ধর্মীয় রীতি-নীতি মেনে চলে না, বরং তাদের উপাসনা আধ্যাত্মিক সত্তা কেন্দ্রিক।
কুরআন
কুরআনে ২৭তম এবং ৩৪তম সূরায় দু্ইবার সাবা'র নাম উল্লেখ করা হয়েছে এবং পরবর্তীতে সূরার নাম অনুসারে এই অঞ্চলটির নামকরণ করা হয়েছে। পূর্ববর্তীটি সুলায়মান এবং শেবার রানীর প্রসঙ্গে এই অঞ্চলটিকে বোঝায়, যদিও পরেরটি সাইল আল-আরিমকে (বাঁধের বন্যা) বোঝায়, যেখানে ঐতিহাসিক বাঁধটি বন্যার কারণে ধ্বংস হয়ে গিয়েছিল। "কওম তুব্বা" ("তুব্বার লোক") বাক্যাংশটি, যা ৪৪তম এবং ৫০তম সূরায় উল্লেখ আছে, "তুব্বা" হিমায়ারিতদের মতো সাবার রাজাদের উপাধি ছিল।
বাইবেল
বাইবেলের বই জব, জোয়েল, এজেকিয়েল এবং ইশাইয়াহতে সাবীয় জাতির উল্লেখ রয়েছে। জবের বইতে তাদের জবের পশুপাল এবং চাকরদের হত্যা করার কথা উল্লেখ আছে। ইশাইয়াহতে তাদের "দৈহিক গঠন লম্বা" হিসাবে বর্ণনা করা হয়েছে।
হলুদ (প্রজাপতি)
হলুদ (বৈজ্ঞানিক নাম: Eurema hecabe(Linnaeus)) এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং সমগ্র এশিয়া ও আফ্রিকা মহাদেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।
আকার
হলুদের প্রসারিত অবস্থায় ডানার আকার ৪০-৫০ মিলিমিটার দৈর্ঘের হয় ।
ভারতে প্রাপ্ত হলুদ এর উপপ্রজাতি
ভারতে প্রাপ্ত হলুদ এর উপপ্রজাতি হল-
বর্ণনা
এদের ডানার বাইরে হাল্কা কালো বা ফিকে বাদামি রঙের আঁকিবুঁকি থাকে। ডানার ভিতরের দিক সম্পূর্ণ হলুদ রঙের হয় যার সীমানা বরাবর থাকে কালো পটি। চোখের রঙ সবুজাভ হলুদ এবং অ্যান্টেনা হয় কালচে বাদামি রঙের যাতে সাদা ছিট থাকে।
বিস্তার
সমগ্র এশিয়া ও আফ্রিকা মহাদেশ জুড়েই এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে এবং গ্রামাঞ্চল ও জঙ্গলের আশেপাশে এদের দেখতে পাওয়া যায়।
আচরণ
এদের ওড়ার ছন্দ সাধারণত দুর্বল হয় এবং একটানা বেশিক্ষণ উড়তে পারে না। পাখা বন্ধ করে পাতার নিচে এরা বিশ্রাম নেয়। মাটির কাছাকাছি ফুটে থাকা ফুলের মধু আহরণ করা এদের বৈশিষ্ট্য। এদের ভিজে মাটি থেকে রস আহরণ করতে দেখা যায়।
অমৃতি
অমৃতি বা অমৃত্তি বা আমিত্তি আমিরতি হচ্ছে ভারতীয় উপমহাদেশে উদ্ভুত একটি মিষ্ঠান্ন। এটি কিছুটা জিলিপির মত দেখতে খাবার তবে এর রঙ সাধারণত লাল বা কমলা হয় এবং এটা খেতেও জিলাপির থেকে আলাদা হয়। এটি তৈরি হয় অড়হর ডাল ভিজিয়ে বেটে সেটি ভেজে। কোথাও কোথাও একে আমিত্তি পিঠা হিসাবেও আখ্যায়িত করা হয়। এটি একটি শুকনা মিষ্টি যাতে দুধের ছানা ব্যবহার করা হয় না। এটি একটি জনপ্রিয় মিষ্টি খাদ্য, কারণ এটি যেমন সুস্বাদু তেমনি দামে কম। সাধারণত: ঘরে-বাড়িতে এটি তৈরী করা হয় না, দোকানে বাণিজ্যিকভাবে তৈরী করা হয়।
প্রস্তুত প্রণালী
এটি মূলত ছানা দিয়ে তৈরি হয়। অমৃতি বানানোর উপাদান হলো ছানা, সুজি, বেকিং পাউডা, তেল, চিনি, জল।
পরিবেশন
আমিত্তি বাংলাদেশের একটি জনপ্রিয় ইফতার আইটেম। সিলেটি ইফতারির একটি বিশেষত্ব হচ্ছে এই মিষ্টান্নটি যা কোনো ধরনের ফুড কালার ছাড়াই তৈরি করা হয়। অনুষ্ঠান ও মুসলমানদের মিলাদ মাহফিলের শেষে তাবারুক হিসাবে জিলিপি ও অমৃতি বিতরণ যুগ যুগ ধরে চলে আসছে।
ভারতে, এই মিষ্ঠান্নটি খাবারের সময়ও পরিবেশন করা হয় যা বিবাহ ও বিভিন্ন উৎসবেও জনপ্রিয়। বিশেষ করে, উত্তর প্রদেশের গোরক্ষপুর আমিত্তির জন্য বিখ্যাত। এটি দইয়ের সাথেও খাওয়া হয়।
সিমলা সম্মেলন
সিমলা সম্মেলন (Simla Conference) ছিল ১৯৪৫ সালের এক ঐতিহাসিক সম্মেলন যা তৎকালীন ভাইসরয় এবং ভারতের প্রধান রাজনৈতিক দলগুলোর মধ্যে সংঘটিত হয়েছিল। ভারতের আত্মশাসনের জন্য করা ওয়াভেল প্রকল্পের সম্মতি ও অনুমোদনের মাধ্যমে আত্মশাসনের রাজনৈতিক চুক্তিপত্র করার জন্যেই এই সম্মেলনের আহ্বান করা হয়েছিল, যা পৃথকভাবে মুসলিমদেরকে প্রতিনিধিত্ব করার সুযোগ দেবে এবং যে সম্প্রদায় যেখানে সংখ্যাগুরু, সেখানে তাদের ক্ষমতা সীমিত করা হবে।
কিন্তু, মুসলিম প্রতিনিধি বাছাইয়ের ক্ষেত্রে আলোচনা স্থগিত করা হল। ভারতীয় মুসলিমদের প্রতিনিধি হবে কেবলমাত্র নিখিল ভারত মুসলিম লীগ - এই উদ্দেশ্যে, তারা ভারতীয় জাতীয় কংগ্রেস মুসলিম প্রতিনিধিদের বাছাই করবে এমন ধরনের পরিকল্পনাকে সম্পূর্ণরূপে বাদ দেন। এটি পুরো সম্মেলনকেই অর্থহীন করে তোলে, এবং হয়ত সেই সাথে এক-স্বাধীন ভারত হবার শেষ সুযোগকেও বাতিল করে দেয়। তাই এর পরের বছরে যখন ভারতীয় জাতীয় কংগ্রেস এবং নিখিল ভারত মুসলিম লীগ কেবিনেট মিশনে যোগ দেয়, মুসলিম লীগের জিন্নাহর ব্রিটিশ পরিকল্পনার অনুমোদনের প্রতি কংগ্রেস বিরোধপূর্ণ মনোভাব দেখায়।
১৪ই জুন, ১৯৪৫ সালে লর্ড নতুন পরিকল্পনা করেন যা নিম্নোক্ত প্রকল্প নিয়ে গঠিত হয়: কেন্দ্রে এক নতুন কার্যনির্বাহী পরিষদ গঠিত হবে যাতে ভাইসরয় এবং কমান্ডার ইন চিফ বাদে সবাই ভারতীয় থাকবে। নতুন স্থায়ী সংবিধানের সম্মতি ও সেই অনুযায়ী কাজ করার ও আগ পর্যন্ত এই কার্যনির্বাহী পরিষদই দায়িত্বে ছিল। প্রতিরক্ষা ছাড়া সকল পোর্টফোলিও ভারতীয় সদস্য দ্বারা গৃহীত হবে।
খাসি ও জয়ন্তীয়া পাহাড়
খাসি ও জয়ন্তীয়া পাহাড় পূর্বে মূলতঃ আসাম এবং মেঘালয়ের অংশ হিসাবে থাকা পার্বত্য অঞ্চল। এই অঞ্চল বর্তমান ভারতীয় রাজ্য মেঘালয়র (পূর্বর আসাম) অন্তর্গত। পূর্ব জয়ন্তীয়া পার্বত্য জেলা, পশ্চিম জয়ন্তীয়া পার্বত্য জেলা, পূর্ব খাসি পার্বত্য জেলা এবং পশ্চিম খাসি পার্বত্য জেলার বর্তমান এর অংশ।
জয়ন্তীয়া পাহাড়
জয়ন্তীয়া পাহাড় খাসি পাহাড়ের পূর্বে অবস্থিত। জয়ন্তীয়া জাতির এলাকা (উপজাতীয় অঞ্চল) সমূহের বারজন প্রধানকে দলৈ (Dolloi) হয় এবং স্থানটিকে তাঁদের নামে খাসিতে KA RI KHADAR DOLLOI বা "১২ জন উপজাতীয় প্রধানের অঞ্চল" বলা হয়।
তাঁদের উপরে জয়ন্তীয়াপুরের রাজার স্থান। তাঁর শীতকালের প্রাসাদ বর্তমানের বাংলাদেশে এবং জহকালির বাসস্থান আগের চুট্‌ঙ্গা থেকে নার্টিয়াঙে স্থানান্তরিত করা হয়েছে।
জয়ন্তীয়া পাহাড় আগে জয়ন্তীয়া পার্বত্য জেলার অংশ ছিল। ২০১২ সালের ৩১ জুলাইতে একে পূর্ব জয়ন্তীয়া পার্বত্য জেলা এবং পশ্চিম জয়ন্তীয়া পার্বত্য জেলায় ভাগ করা হয়েছে।
খাসি পাহাড়
খাসি পাহাড় গারো পাহাড়ের পূর্বে অবস্থিত। কুড়িটি ক্ষুদ্র অঞ্চলের (hima) বা তার চেয়েও ছোট অঞ্চলের বাইরে খাসি উপজাতির অন্য রাজকীয় শাসক নেই। বিভিন্ন উপায়ে বাছাই করা Siem বা Syiem নামের প্রধান সেগুলি শাসন করেন।
জোহার
পটভূমি
পাঁচটি গল্পের একটিতে দেখা যায় একজন বিধবা মহিলা, যার মেয়ের স্বাস্থ্য ভাল নেই .. আরেক মেয়ে যে খুব কষ্ট করে অর্থোপার্জন করে এবং দৌড়বিদ হতে আগ্রহী ... অন্য এক মেয়ে যে তার মায়ের জন্য এক চাওয়ালার সাথে পালিয়ে যায় .. এক লোক যিনি এতিমদের জন্য ছাত্রাবাস পরিচালনা করেন এবং এক পুত্র যিনি তাঁর বাবার মৃত্যুর পরে মুখ্যমন্ত্রী হন এবং পিতার এক মূর্তি গড়ে তোলার স্বপ্ন দেখেন যা হবে বিশ্বের বৃহত্তম। সুতরাং মূর্তি তৈরির জন্য তিনি বিধবা মায়েদের জন্য তহবিল বন্ধ করে দেন যার ফসল বৃষ্টির কারণে ক্ষতিগ্রস্ত হয় এবং তার মেয়ের অপারেশনে অর্থ দিতে পারে না .. সেই মেয়ে বৃত্তি টাকা পায় না .. এবং সেই চাওয়ালার ব্যবসার জন্য ঋণ পায় না .. সেই অ্যাথলেট এবং ছাত্রাবাসের জন্য তহবিল দেয়া হয় না এবং অবশেষে তারা সকলেই মারা যায় .. মুখ্যমন্ত্রীকে এই সমস্ত গল্প বর্ণনা করে এমন এক সাংবাদিক দাবি করেন যে, তিনি সমস্ত মৃত্যুর জন্য দায়ী এবং দোষী সাব্যস্ত মুখ্যমন্ত্রী চূড়ান্ত পর্যায়ে সেই মূর্তিটি উদ্বোধন করেন।
নির্মাণ
শিশু শিল্পী ইষ্টের অনিল এই ছবির মাধ্যমে তার নেতৃত্ব দিয়েছেন তেলুগু অভিষেক।
মুক্তি
দ্য হিন্দু পত্রিকায় লিখেছিল যে "এটি একটি প্রশংসনীয় প্রচেষ্টা, যদিও এটি পুরোপুরি বিশ্বাসযোগ্য নয়"। টাইমস অফ ইন্ডিয়া এই চলচ্চিত্রকে পাঁচটির মধ্যে তিনজনকে রেটিং দিয়েছিল এবং লিখেছিল যে "তবে ন্যূনতম ত্রুটিগুলি বাদ দিয়ে তেজা মার্নির জোহর আজ দেশের রাজনৈতিক পরিস্থিতি নিয়ে একটি কাঁচা এবং সাহসী বক্তব্য। এবং এটি একটি ঘড়ি মূল্যবান করে তোলে! "
আবু তালহা
আবু তালহা (জন্ম: ৩০ অক্টোবর ১৯৩৯) বাংলাদেশের নাটোর জেলার রাজনীতিবিদ ও নাটোর-১ আসনের সাবেক সংসদ সদস্য।
প্রাথমিক জীবন
আবু তালহা ৩০ অক্টোবর ১৯৩৯ সালে নাটোর জেলার বাগাতিপাড়া উপজেলায় জন্মগ্রহণ করেন।
রাজনৈতিক জীবন
আবু তালহা জাতীয় পার্টির কেন্দ্রীয় কমিটির সাবেক ভাইস চেয়ারম্যান। তিনি ২০০৮ সালের নবম জাতীয় সংসদ নির্বাচনে জাতীয় পার্টির প্রার্থী হিসেবে নাটোর-১ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম ও ২০১৮ সালের একাদশ জাতীয় সংসদ নির্বাচনে তিনি জাতীয় পার্টির প্রার্থী হিসেবে একই আসন থেকে পরাজিত হয়েছিলেন।
গুজরাত বিধানসভা নির্বাচন, ২০২২
১৫তম গুজরাত বিধানসভার ১৮২ জন সদস্যকে নির্বাচন করার জন্য দুটি ধাপে ২০২২ সালের ১লা ডিসেম্বর থেকে ৫ই ডিসেম্বর পর্যন্ত গুজরাতে বিধানসভা নির্বাচন অনুষ্ঠিত হবে। ভোট গণনা ও ফলাফল ঘোষণা ২০২২ সালের ৮ই ডিসেম্বর করা হবে।
ভারত-প্রশান্ত মহাসাগরীয় সুরমা মাছ
ইন্দো-প্যাসিফিক কিং ম্যাকেরেল বা ভারত-প্রশান্ত মহাসাগরীয় সুরমা মাছ (স্কমবারোমরাস গাটাটাস) ম্যাকেরেল জাতের মাছের মধ্যে একটি সামুদ্রিক মাছ। এটি ভারত মহাসাগর এবং পার্শ্ববর্তী সমুদ্রে পাওয়া যায়। এটি একটি জনপ্রিয় ক্রীড়ামোদী মাছ, যা ৪৫ কেজি (১০০ lb) পর্যন্ত বৃদ্ধি পায় এবং এটি একটি শক্তিশালী যোদ্ধা যাকে মাঝে মাঝে জালে আটকা অবস্থায় পানি থেকে লাফ দিতে দেখা যায়।
গুজরাত বিধানসভা নির্বাচন, ২০২২
ভারতীয় জনতা পার্টি, যেটি ১৯৯৮ সাল থেকে রাজ্য শাসন করছে, বিরোধী দল ভারতীয় জাতীয় কংগ্রেস ও আম আদমী পার্টির দ্বারা প্রতিদ্বন্দ্বিতা করা হচ্ছে।
ভারত-প্রশান্ত মহাসাগরীয় সুরমা মাছ
thumb|right|300px|একটি ভারত-প্রশান্ত মহাসাগরীয় সুরমা মাছ right|300px|রান্না করা সুস্বাদু সুরমা মাছের তরকারি
গুজরাত বিধানসভা নির্বাচন, ২০২২
সূচি
নির্বাচনের তফসিল ভারতের নির্বাচন কমিশন ২০২২ সালের ৩ই নভেম্বর ঘোষণা করা হয়েছিল।
ভারত-প্রশান্ত মহাসাগরীয় সুরমা মাছ
এটি বাংলাদেশ, ভারত, পাকিস্তান এবং শ্রীলঙ্কাসহ ভারতীয় উপমহাদেশের দেশগুলির মধ্যে জনপ্রিয়।
গুজরাত বিধানসভা নির্বাচন, ২০২২
ভোটার পরিসংখ্যান
উৎস:
ভারত-প্রশান্ত মহাসাগরীয় সুরমা মাছ
ভারতের বিভিন্ন অঞ্চলে সুরমা মাছ একটি উপাদেয় খাবার। তামিলনাড়ু এবং অন্ধ্র প্রদেশে, এই মাছটিকে তামিল/তেলেগুতে ভাঞ্জরাম এবং সেইসাথে দখনি লোকেদের মধ্যে সুরমাই বলা হয় এবং এটি সাধারণত পাওয়া যায় সবচেয়ে ব্যয়বহুল জাত। মহারাষ্ট্রে মাছকে বলা হয় সুরমাই, অন্যদিকে গোয়ায় (কোঙ্কণী ভাষায়) একে ইসওয়ান বা ভিসওন বলা হয়।  মালাবারে (উত্তর কেরালা) একে আয়াকুরা বলা হয় যেখানে দক্ষিণ কেরালায় একে নে-মিন বলা হয়।  কর্ণাটকে বিশেষ করে তুলুনাডু (দক্ষিণ কন্নড়) অঞ্চলে তাদের অঞ্জল বলা হয়।  এগুলি ভাজা, গ্রিল করা এবং তরকারি হিসাবে তৈরি করা যায়।  রান্না করা এবং ভেজে খাওয়া ছাড়াও এটি মাছের আচার তৈরিতেও ব্যবহৃত হয়। সাধারণত ভাতের সাথে একটি মশলা হিসাবে খাওয়া হয়।
বালু নদী
অন্যান্য তথ্য
বাংলাদেশের রাজধানী ঢাকা শহরের উত্তর-পূর্ব এলাকা দিয়ে প্রবাহিত একটি নদী। এটি বেলাই বিল ও ঢাকার উত্তর-পূর্ব বিস্তীর্ণ জলাভূমির উপর দিয়ে প্রবাহিত হয়ে ডেমরার কাছে শীতলক্ষ্যা নদীতে গিয়ে পড়েছে। শীতলক্ষ্যার সাথে কাপাসিয়ার কাছে সুতি নদীর মাধ্যমেও এর একটা ক্ষীণ যোগাযোগ ছাড়াও টঙ্গী খালের মাধ্যমে তুরাগ নদীর এসে মিলিত হয়েছে। বর্ষা মৌসুমে বালু নদী শীতলক্ষ্যা ও তুরাগের পানি বহন করে। এই নদীর গুরুত্ব হচ্ছে, এটি স্থানীয় পানি নিষ্ক্রমণ আর নৌ-পরিবহন অব্যাহত রাখা। বালু নদীর অববাহিকায় প্রচুর পরিমাণে বৃষ্টিপাত হলেও তীরবর্তী বা অববাহিকা এলাকা কয়েক ঘন্টার মধ্যে শুকিয়ে যায়।
নদীর বর্তমান অবস্থা
সরকারি পৃষ্ঠপোষকতা এবং অভ্যন্তরীণ নৌ-পরিবহন কর্তৃপরে সময়োচিত নদী ড্রেজিং প্রকল্প বাস্তবায়নের অভাবে বালু নদীটি বর্তমানে মরা নদীতে পরিণত হয়েছে। প্রচণ্ড খরস্রোতা এই নদীটিতে প্রতি বছরের ৬/৭ মাসই পানিশূন্যতা বিরাজ করছে।
কুলাউড়া থানা
কুলাউড়া থানা বাংলাদেশের মৌলভীবাজার জেলার অন্তর্গত কুলাউড়া উপজেলার একটি থানা।
প্রতিষ্ঠাকাল
১৯২২ সালে কুলাউড়া থানা প্রতিষ্ঠিত হয়।
প্রশাসনিক এলাকাসমূহ
কুলাউড়া উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম কুলাউড়া থানার আওতাধীন।
সীতা দেবী
সাহিত্যকর্ম
ছাত্রাবস্থাতেই তার সাহিত্য জীবনের সূত্রপাত। 'প্রবাসী' পত্রিকায় গল্প লিখতেন। কলেজে পড়ার সময়ই দুই বোন মিলে শ্রীশচন্দ্র বসুর Folk Tales of Hindustan গ্রন্থটি "হিন্দুস্থানী উপকথা" নামে অনুবাদ করে খ্যাতি অর্জন করেন। ১৯১৭ খ্রিস্টাব্দ থেকে প্রায় দুই বছর পিতার সঙ্গে শান্তিনিকেতনে থাকার সুবাদে রবীন্দ্রনাথের ও ঠাকুর পরিবারের সান্নিধ্যে আসেন। দুই বোন মিলে সংযুক্তা দেবী নামে প্রথম উপন্যাস "উদ্যানলতা" রচনা করেন ১৯১৮ খ্রিস্টাব্দে। উপন্যাসটি বাংলায় নারীজাগরণের ইতিহাসে স্থান করে নেয়। তিনি উপন্যাস ছাড়াও  শিশুপাঠ্য গল্প ও অনুবাদ করেছেন। উল্লেখযোগ্য গ্রন্থগুলি হল -
রবীন্দ্রনাথকে কেন্দ্র করে তার স্মৃতিচারণা গ্রন্থ পুণ্যস্মৃতি ১৯৪২ খ্রিস্টাব্দে প্রকাশিত হয়। তিনি নিজের ও শান্তা দেবীর অনেক গল্প ইংরাজীতেও অনুবাদ করেছেন। সেই গল্পগুলি টেলস অব বেঙ্গল  নামে অক্সফোর্ড ইউনিভার্সিটি প্রেস থেকে গ্রন্থাকারে প্রকাশিত হয়। ১৯৬০ খ্রিস্টাব্দে কলকাতায় অনুষ্ঠিত আন্তর্জাতিক মহিলা দিবসের সুবর্ণ জয়ন্তী উৎসবে তিনি সভানেত্রী ছিলেন।
পারিবারিক জীবন
১৯২৪ খ্রিস্টাব্দের ২৮ শে সেপ্টেম্বর কল্লোল ও প্রবাসী যুগের লব্ধপ্রতিষ্ঠ সাহিত্যিক সুধীরকুমার চৌধুরীর সঙ্গে তার বিবাহ হয়। বিবাহের পর স্বামীর সাথে প্রায় ছয় বৎসর রেঙ্গুনে থাকেন।
জীবনাবসান
সুলেখিকা সীতা দেবী ১৯৭৪ খ্রিস্টাব্দের ২০ শে ডিসেম্বর ৭৯ বৎসর বয়সে পরলোক গমন করেন।
ডেকরগাঁও রেলওয়ে স্টেশন
ডেকরগাঁও রেলওয়ে স্টেশন ভারতের আসাম রাজ্যের সোনিতপুর জেলায় অবস্থিত একটি রেলওয়ে স্টেশন। এটা প্রায় 10 km আসামের সোনিতপুর জেলার তেজপুর শহর থেকে দূরে এবং প্রায় ১ তেজপুর বিমানবন্দর থেকে কিমি দূরে। রেলওয়ে স্টেশনটি ৪ জানুয়ারী ২০১৪ সালে খোলা হয়েছিল।
পেন্সিল হিল
thumb|200px|জুতা ফেনা
পেন্সিল হিল (Pencil heel) যা স্টিলেটো হিল (Stiletto heel) বা মার্কিন ইংরেজিতে স্পাইক হিল (Spike heel) নামেও পরিচিত, একটি লম্বা, চিকন হিলের জুতা যা বিভিন্ন প্রকার বুট জুতা ও সাধারণ জুতাতে দেখতে পাওয়া যায়। সাধারণত নারীদের ব্যবহৃত জুতাতেই এ ধরনের হিল ব্যবহৃত হয়। ১৯৩০-এর দশকের শুরুর দিকে এই ধরনের জুতাকে নির্দেশ করতে স্টিলেটো ড্যাগার (stiletto dagger) শব্দজোড়া ব্যবহৃত হতো, এবং এজন্যই এ জুতার নামকরণ করা হয় ‘স্টিলেটো হিল’। স্টিলেটো ড্যাগার হচ্ছে এক প্রকার ছুরি যার নিম্নভাগ যথেস্ট চিকন এবং এই ধরনের হিলের সাথে তার সাদৃশ্য পাওয়া যায়। এই হিলে দৈর্ঘ্য ২.৫ সেন্টিমিটার বা ১ ইঞ্চি থেকে ২৫ সেন্টিমিটার বা ১০ ইঞ্চি পর্যন্ত হতে পারে; কিছু ক্ষেত্রে, পরিবেশ বিচারে এর থেকে বেশি উঁচু পেন্সিল হিলও দেখা যায়, এবং এই হিলের মাটিতে হিলের যে অংশ স্পর্শ করে তার ব্যাস এক সেন্টিমিটার থেকে আধা ইঞ্চি বা ১ সেন্টিমিটারের কম হয়। হিলের দৈর্ঘ্য আধা ইঞ্চি থেকে বেশি ব্যাসের কিন্তু ৫ সেন্টিমিটারের কম হলে তা কিটেন হিল নামে পরিচিত। তাই সকল প্রকার উঁচু এবং চিকন হিল-ই পেন্সিল হিল নামে পরিচিত হবে না। ১৯৫০-এর দশকের এবং ১৯৬০-এর দশকের একেবারে গোড়ার দিকে এধরনের হিলগুলো ব্যাস ছিলো মাত্র ৫ মিলিমিটার। যেহেতু এই হিলগুলো মাটি স্পর্শকারী অংশটি হয় খুবই চিকন, তাই অনেক ক্ষেত্রেই সে স্থানটি আরো বেশি সুসংহত করতে আলাদা টিপ ব্যবহৃত হয়।
নাজমুল করিম চৌধুরী
নাজমুল করিম চৌধুরী (১৫ নভেম্বর ১৯৪৯ - ৭ মে ২০২০) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ট্যুরিজম অ্যান্ড হসপিটালিটি ম্যানেজমেন্ট বিভাগের অবসরপ্রাপ্ত অধ্যাপক এবং ফারইস্ট ইন্টারন্যাশনাল ইউনিভার্সিটির সাবেক উপাচার্য।
জন্ম
তিনি ১৯৪৯ সালের ১৫ নভেম্বর নোয়াখালীতে জন্মগ্রহণ করেন।
শিক্ষাজীবন
নাজমুল করিম ঢাকা বিশ্ববিদ্যালয় থেকে ব্যবস্থাপনার উপর ১৯৬৯ সালে স্নাতক (সম্মান) ও ১৯৭০ সালে স্নাতকোত্তর ডিগ্রি লাভ করেন। ১৯৭২ সালে তিনি একই বিশ্ববিদ্যালয় থেকে এলএলবি ডিগ্রি সম্পন্ন করেন। তিনি বেলজিয়ামের লুভেন বিশ্ববিদ্যালয় থেকে ১৯৮০ সালে এমবিএ এবং ব্রাসেলস বিশ্ববিদ্যালয় থেকে ১৯৮৪ সালে ডক্টরেট ডিগ্রি অর্জন করেন।
কর্মজীবন
চৌধুরী ১৯৭৩ সালে ঢাকা বিশ্ববিদ্যালয়ের ব্যবস্থাপনা বিভাগে কর্মজীবন শুরু করেন এবং ২০১৬ সালে বিশ্ববিদ্যালয়টির অধ্যাপক এবং ইএমবিএ প্রোগ্রামের পরিচালক হিসেবে অবসর লাভ করেন।
কর্মজীবনে অধ্যাপনা ছাড়াও তিনি ঢাকা বিশ্ববিদ্যালয় থেকে ছুটি নিয়ে ইসলামী উন্নয়ন ব্যাংকে এক দশকের বেশি সময় কাজ করেন। তিনি উত্তরা ব্যাংক লিমিটেডের স্বতন্ত্র পরিচালক হিসেবেও দায়িত্ব পালন করেছেন।
নাজমুল করিম চৌধুরী ২০১৬ সালের আগস্ট মাসে ফারইস্ট ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। আমৃত্যু তিনি এ পদে আসীন ছিলেন।
সদস্যপদ
নাজমুল করিম বাংলাদেশ এশিয়াটিক সোসাইটিসহ বিভিন্ন পেশাজীবী ও গবেষণামূলক সংগঠনের সদস্য ছিলেন। তিনি এশিয়াটিক সোসাইটির কোষাধ্যক্ষ হিসেবেও দায়িত্ব পালন করেন।
মৃত্যু
নাজমুল করিম চৌধুরী করোনা আক্রান্ত হয়ে চিকিৎসাধীন অবস্থায় ২০২০ সালের ৭ মে ঢাকায় মৃত্যুবরণ করেন।
ছত্র মান সিংহ গুরাং
ছত্র মান সিংহ গুরাং নেপালি সেনাবাহিনীর একজন জেনারেল ছিলেন। ১৯৬৯ সালে ভারতীয় সামরিক একাডেমীতে যোগ দেওয়া ছত্র মান সিংহ ১৯৭১ সালে নেপালি সেনাবাহিনীতে কমিশনপ্রাপ্ত হয়েছিলেন। উচ্চতর প্রশিক্ষণ তিনি যুক্তরাষ্ট্র এবং চীন থেকে নিয়েছিলেন। ২০০৯ সালের ৯ সেপ্টেম্বর নেপালি সেনাবাহিনীর প্রধান নেতৃত্বে আসেন ছত্র মান।
নিকি মিনাজ
ওনিকা তানিয়া মারাজ-পেটি (জন্ম: ডিসেম্বর ৮, ১৯৮২), পেশাগতভাবে নিকি মিনাজ নামে পরিচিত, একজন র‍্যাপার, গায়ক, গীতিকার, অভিনেত্রী এবং মডেল। জন্ম সেন্ট জেমস, পোর্ট অফ স্পেন, এবং বড় হয়েছেন কুইন্স, নিউ ইয়র্ক সিটিতে, তার যৌথ অ্যালবাম প্লে টাইম ইজ ওভার (২০০৭), সুক্কা ফ্রি (২০০৮), এবং বিম মি আপ স্কোটি (২০০৯) মুক্তির পর সে জনপ্রিয়তা অর্জন করে।
ক্যারিয়ারের শুরুর দিকে, মিনাজ তার বর্ণিল পোশাক এবং উইগের জন্য পরিচিত ছিল। মিনাজ এমটিভির বার্ষিক হটেস্ট এমসি তালিকায় অন্তর্ভুক্ত প্রথম মহিলা শিল্পী ছিলেন। ২০১৬ সালে মিনাজকে বিশ্বের সর্বাধিক প্রভাবশালী ব্যক্তিদের বার্ষিক টাইম ১০০ তালিকায় অন্তর্ভুক্ত করা হয়েছিল। শীর্ষ শিল্পী হিসাবে, তিনি বিলবোর্ড হট ১০০ তে ছিলেন "সুপার ব্যাস" নিয়ে ২০১১ সালে, "স্টারশিপস" নিয়ে ২০১২ সালে, "ব্যাং ব্যাং" এবং "অ্যানাকোন্ডা" নিয়ে ২০১৪ সালে, "মোটরস্পোর্ট" নিয়ে ২০১৭ সালে এবং "চুন-লি" নিয়ে ২০১৮ সালে। বেশ কয়েকটি হিট ছবিতে তিনি শিল্পী হিসাবে অতিরিক্ত শীর্ষ দশে প্রবেশ করেছিলেন। তিনি সব ধরনের মহিলাদের মধ্যে সর্বাধিক বিলবোর্ড হট ১০০ এন্ট্রি জমা করেছেন। মিনাজ বিলবোর্ড আরএন্ডবি হিপ-হপ এয়ারপ্লে তালিকায় মহিলাদের মধ্যে সর্বোচ্চ ১০ হিট এর অন্যান্য রেকর্ডগুলি ভেঙে দিয়েছেন।
জীবনের প্রথমার্ধ
ওনিকা তানিয়া মারাজ জন্মগ্রহণ করেছিলেন ১৯৮২ সালের ৮ ই ডিসেম্বর, সেন্ট জেমস, স্পেনের পোর্ট, ত্রিনিদাদ ও টোবাগোতে । তার বাবা, রবার্ট মারাজ, একজন আর্থিক নির্বাহী এবং খণ্ডকালীন গসপেল গায়ক, ডগলা (আফ্রো-ত্রিনিদাদিয়ান মা এবং ইন্দো-ত্রিনিদাদিয়ান বাবা) বংশোদ্ভূত। তার মা ক্যারল মারাজও আফ্রো-ত্রিনিদাদীয় বংশের গসপেল গায়ক ক্যারল মিনাজ যৌবনের সময় বেতন বিভাগে কাজ করতেন।  মিনাজের বাবা মদ ও অন্যান্য মাদকে আসক্ত ছিলেন এবং ভয়ানক রাগী ছিলেন, ১৯৮৭ সালের ডিসেম্বরে তাদের বাড়ি পুড়িয়ে দেয়। তার জেলানি নামে এক বড় ভাই, মায়া নামে এক বড় বোন, মিখায়া নামে এক ছোট ভাই এবং মিং নামে একটি ছোট বোন রয়েছে।
ছোট্ট শিশু হিসাবে মিনাজ এবং এক সহোদর তার দাদির সাথে সেন্ট জেমসে থাকতেন। তার মা, যিনি নিউইয়র্ক শহরের ব্রোনক্সে মনরো কলেজে যোগদান করেছিলেন,  মিনাজের যখন পাঁচ বছর তখন তাদের পরিবার কুইন্সে চলে আসে।  তখন তাদের পরিবারের ১৪৭ নং রাস্তায় একটি বাড়ি ছিল।  মিনাজ স্মরণ করে বলেছিলেন, "আমার পরিবারে আমার অনেক শৃঙ্খলা ছিল বলে আমি মনে করি না। আমার মা আমাকে অনুপ্রাণিত করতেন, তবে এটি কোনও কঠোর পরিবার ছিল না। আমি একধরনের কঠোর পরিবার চেয়েছিলাম।" স্নাতক শেষ করে, মিনাজ একজন অভিনেত্রী হতে চেয়েছিলেন এবং ২০০১ সালে তিনি অফ ব্রডওয়ের ইন কেস ইউ ফরগেট নাটকে অভিনেত্রী হয়েছিলেন।
১৯ বছর বয়সে, যখন তিনি তার অভিনয় জীবনের সাথে লড়াই করেছিলেন, তিনি ব্রঙ্কসের রেড লবস্টারে ওয়েট্রেস হিসাবে কাজ করেছেন, তবে গ্রাহক অসন্তুষ্টির জন্য তাকে বরখাস্ত করা হয়েছিল। তিনি বলেছিলেন যে একই কারণে তাকে "কমপক্ষে ১৫টি কাজ" থেকে বরখাস্ত হতে হয়েছিল।
২০০৪-২০০৯: কেরিয়ারের শুরু
মিনাজ ব্রুকলিন গ্রুপের ফুল ফোর্সের সাথে চুক্তি স্বাক্ষর করেছিলেন, যেখানে তিনি লু টার ("বোলেজড লু" এর পুত্র), সাফারি স্যামুয়েলস (স্ক্যাফ বিজি) এবং সেভেন আপ দ্বারা রচিত দ্য হুডস্টারস নামে একটি চৌপদী নিয়ে এসেছিলেন।
২০০৪ সালে, গ্রুপটি ডাব্লুডব্লিউই ডিভা ভিক্টোরিয়ার "ডোন্ট মেস উইথ"এর সূচনা সঙ্গীত রেকর্ড করে। পরে মিনাজ ফুলফোর্স ছেড়ে মাইস্পেস প্রোফাইলে গান আপলোড করে সঙ্গীত শিল্পের লোকদের কাছে তার বেশ কয়েকটি গান প্রেরণ করে। মূলত নিকি মারাজ মঞ্চের নামটি গ্রহণ করার পরে, তিনি অবশেষে এটিকে নিকি মিনাজে পরিবর্তন করে বলেছিলেন যে "আমার আসল নাম মারাজ। ফেন্দি এটিকে উল্টিয়ে দিয়েছিলেন যখন সে আমার সাথে সাক্ষাত করেন কারণ আমার এমন বাজে প্রবাহ ছিল! "
মিনাজ তার প্রথম মিক্সেটেপ, প্লেটাইম ইজ ওভার, ৫ জুলাই, ২০০৭ এ মুক্তি পেয়েছিল, এবং তার দ্বিতীয়, সুকা ফ্রি, ১২ এপ্রিল, ২০০৮। ২০০৮ এর আন্ডারগ্রাউন্ড মিউজিক অ্যাওয়ার্ডসে তাকে মহিলা শিল্পী হিসাবে বর্ষসেরা করা হয়েছিল। তিনি ১৮ই এপ্রিল, ২০০৯ এ তার তৃতীয় মিক্সটেক, বিম মি আপ স্কটি প্রকাশ করেছিলেন; এটি বিইটি এবং এমটিভিতে অনুকূলে কভারেজ পেয়েছে। এর একটি ট্র্যাক, "আই গেট ক্রেজি", মার্কিন বিলবোর্ড হট রেপ গানের চার্টে ২০ নম্বরে এবং হট আরঅ্যান্ডবি / হিপ-হপ গানের চার্টে ৩৭ নম্বরে পৌঁছেছে ।
২০১০–২০১১: পিঙ্ক ফ্রাইডে বিরাট সাফল্য এনে দেয়
ডান|থাম্ব| মিনাজ ২০১০ সালে [[নিউ ইয়র্ক শহর|নিউইয়র্ক সিটিতে পারফর্ম করছেন। ]] ২৯ শে মার্চ, ২০১০ মিনাজ "ম্যাসিভ অ্যাটাক" প্রকাশ করেন তার আসন্ন প্রথম অ্যালবাম, পিঙ্ক ফ্রাইডে, -র শীর্ষ গান হিসাবে। পরে এই গানের দুর্বল বাণিজ্যিক পারফরম্যান্সের কারণে গানটি বাদ দেওয়া হয়েছিল। এবং পরের একক "ইয়ুর লাভ", ১ জুন প্রকাশিত হয়, অ্যালবামটির শীর্ষ একক হয়ে উঠে, এবং বিলবোর্ড হট ১০০ এ ১৪ নম্বরে এবং বিলবোর্ড র‌্যাপ গানের চার্টে এক নম্বরে উঠে আসে। সেপ্টেম্বরে, মিনাজ ফলোআপ সিঙ্গল হিসাবে "চেক ইট আউট" এবং "রাইট থ্রু মি" প্রকাশ করেন তিনি ২০১০ সালে সর্বকালের প্রথম মহিলা র‌্যাপ শিল্পী হিসাবে ইয়াঙ্কি স্টেডিয়ামে পারফর্ম করেছিলেন। অক্টোবরে, মিনাজ প্রথম মহিলা একক শিল্পী হিসাবে বিলবোর্ড হট ১০০ তে একসাথে সাতটি গান তালিকায় আসে এবং এমটিভি-র বার্ষিক হটেস্ট এমসির তালিকায় প্রথম মহিলা হিসাবে উপস্থিত হন।  ২০১০ সালে মিনাজ লুডাক্রিসের "মাই চিক ব্যাড" গানে তাঁর অতিথি স্তবকের জন্য প্রথম গ্র্যামি অ্যাওয়ার্ডের মনোনয়ন পেয়েছিলেন।
পিঙ্ক ফ্রাইডে ১৯ নভেম্বর, ২০১০ এ প্রকাশিত হয়েছিল, বিলবোর্ড ২০০-এ দ্বিতীয় নম্বরে আত্মপ্রকাশ করেছিল এবং প্রথম-সপ্তাহে ৩৭৫,০০০ কপি বিক্রি করে । প্রকাশের পরে, অ্যালবামটি সমালোচকদের কাছ থেকে সাধারণত ইতিবাচক পর্যালোচনা পেয়েছিল।
২০১২–২০১৩: পিঙ্ক ফ্রাইডে: রোমান রিলোডেড এবং দ্য রি-আপ
"স্টারশিপস" মিনাজের আসন্ন দ্বিতীয় অ্যালবাম গোলাপী শুক্রবারের প্রধান একক হিসাবে ফেব্রুয়ারিতে 2012 সালে প্রকাশিত হয়েছিল: রোমান রিলোডেড গানটি বিলবোর্ড হট ১০০-এ পাঁচ নম্বরে পৌঁছেছে এবং ২০১২ সালের পঞ্চম সেরা বিক্রি হওয়া একক এবং সর্বকালের সেরা বিক্রিত একক হয়ে উঠেছে। পিন সংগীতে মিনাজের ক্রসওভারটি তার ব্যবসায়িক সাফল্য সত্ত্বেও কিছু লোক সমালোচিত হয়েছিল।
মিনাজ ১ মে, ২০১২ তে  পিঙ্ক ফ্রাইডে ট্যুর  শিরোনামে তার ভ্রমণ শুরু করেছিলেন, এর পরে  পিঙ্ক ফ্রাইডে: রিলোডেড ট্যুর  নামে আরেকটি ভ্রমণ শুরু করেন ১৪ই অক্টোবর, ২০১২ সালে। সেপ্টেম্বরে, মিনাজ আমেরিকান আইডলের দ্বাদশ মরশুমের জন্য মারিয়া ক্যারি, কেইথ আরবান এবং রেন্ডি জ্যাকসনের সাথে বিচারকদের প্যানেলে যোগদান করেছিলেন। ২০১২ সালে, এইডস প্রচারণার জন্য $ ২৫০ মিলিয়ন ডলার সংগ্রহে মিনাজের বড় অবদান ছিল। তিনি ম্যাক কসমেটিকসের ভিভা গ্ল্যাম পণ্যের আইনজীবী হিসাবে রিকি মার্টিনের পাশাপাশি কাজ করেছিলেন যেখানকার আয়গুলি ম্যাক এইডস তহবিলে গেছে। সে বছর, বিলবোর্ড হট ১০০-এর ইতিহাসে মিনাজ ছিলেন সর্বাধিক তালিকায় থাকা মহিলা র‌্যাপার (সব ধরনের মহিলাদের মধ্যে), যার ৪৪টি এন্ট্রি ঐসময় ছিল। মারিয়া ক্যারিকে বেঁধে রেখেছিলেন। তার সাতটি মনোনয়ন ২০১৩ সালের বিলবোর্ড মিউজিক অ্যাওয়ার্ড র‌্যাপ সংগীতশিল্পীদের নেতৃত্ব দিয়েছে, এবং তিনি টানা চারবার বিইটি সেরা মহিলা হিপ-হপ আর্টিস্ট অ্যাওয়ার্ড অর্জনকারী প্রথম র‌্যাপার ছিলেন। অন্য কোনও মহিলা শিল্পীর আগে, তিনি ফোর্বস হিপ-হপ ক্যাশ কিং তালিকায় ছিলেন যেখানে তিনি ২০১৩ সালে ৪ নম্বরে জায়গা পেয়ে $ ২৯ মিলিয়ন ডলার আয় করেছেন।
২০১৪–২০১৭: দ্য পিঙ্কপ্রিন্ট এবং অন্যান্য উদ্যোগ
মিনাজের প্রথম লাইভ-অ্যাকশন থিয়েটার ফিল্ম দ্য আদার ওমেন ২০১৩ সালের বসন্তে চিত্রিত হয়েছিল এবং 25 এপ্রিল, 2014 এ প্রিমিয়ার হয়েছিল। তিনি কার্লির সহকারী লিডিয়ার চরিত্রে অভিনয় করেছেন (ক্যামেরন ডিয়াজ অভিনয় করেছেন)। ২০১৩ সালে মিনাজ তার আসন্ন তৃতীয় অ্যালবাম দ্য পিঙ্কপ্রিন্ট -কে "আরও অনেক কিছু দিয়ে রি-আপের ধারাবাহিকতা" হিসাবে বর্ণনা করেছিলেন এবং বলেছিলেন যে এটি তার "হিপ-হপের শিকড়" ফোকাস করবে।  একটি এমটিভি সাক্ষাত্কারের সময়, তিনি বলেছিলেন যে তার তৃতীয় অ্যালবামটি "পরবর্তী স্তর" হবে এবং তার "অনেক কথা বলার আছে"
২০১৪ সালের মে মাসে দ্য পিঙ্কপ্রিন্ট থেকে শীর্ষ একক হিসাবে "পিলস এন পোশনস" মুক্তি পেয়েছিল। "অ্যানাকোন্ডা" আগাস্টে দ্বিতীয় একক হিসাবে মুক্তি পেয়েছিল, বিলবোর্ড হট ১০০-তে দ্বিতীয় নম্বরে উঠে, যা মার্কিন যুক্তরাষ্ট্রের মধ্যে এখন পর্যন্ত সর্বোচ্চ-তালিকার একক হয়ে উঠে। "অ্যানাকোন্ডা"-র মিউজিক ভিডিওটি উল্লেখযোগ্য বিতর্ককে জড়িয়েছে এবং অনলাইনে প্রকাশের পরে ভাইরাল হয়ে উঠে; এটি মুক্তির প্রথম দিনেই ১৯.৬ মিলিয়ন ভিউ জোগাড় করে ২৪ ঘণ্টার ভেভো রেকর্ড স্থাপন করেছিল, যা "রেকিং বল" এর জন্য মাইলি সাইরাসের আগের রেকর্ডটি ভেঙে দিয়েছিল। সে বছরের ডিসেম্বরে মিনাজ সেরা র‌্যাপ গান ("অ্যানাকোন্ডা") এবং সেরা পপ ডুও/গ্রুপ পারফরম্যান্সের জন্য (জেসি জে এবং আরিয়ানা গ্র্যান্ডের সাথে "ব্যাং ব্যাং") দুটি গ্র্যামি পুরস্কারের মনোনয়ন পেয়েছিলেন।
দ্য পিঙ্কপ্রিন্ট আনুষ্ঠানিকভাবে ১৫ই ডিসেম্বর, ২০১৪ এ প্রকাশিত হয়েছিল এবং প্রথম সপ্তাহে ২৪৪,০০০ সামগ্রিক ইউনিট (খাঁটি অ্যালবাম বিক্রয় ১৯৮,০০০ এবং ৪৬,০০০ সম্মিলিত অ্যালবামের সমতুল্য ইউনিট এবং স্ট্রিম) বিক্রি করে মার্কিন বিলবোর্ড ২০০ -এ দ্বিতীয় অবস্থানে আত্মপ্রকাশ করেছিল।  প্রকাশের পরে, অ্যালবামটি সমালোচকদের কাছ থেকে সাধারণত ইতিবাচক পর্যালোচনা পেয়েছিল।
২০১৮ – বর্তমান: কুইন আসন্ন পঞ্চম স্টুডিও অ্যালবাম
মিনাজ ২০১৮ সালে মেট গালায় রেড কার্পেটে আনুষ্ঠানিকভাবে তাঁর চতুর্থ অ্যালবাম, কুইন -কে ঘোষণা করেছিলেন; অ্যালবামটি ১৫ই জুন, ২০১৮ তে প্রকাশ হওয়ার কথা ছিল এর শীর্ষ একক, "চুন-লি" এপ্রিল ১২, ২০১৮ সালে প্রকাশিত হয়েছিল এবং বিলবোর্ড হট ১০০ -এ ১০ নম্বরে পৌঁছেছিল। "চুন-লি"-র পাশাপাশি আরও একটি একক, "বার্বি টিংজ" প্রকাশিত হয়েছিল। আমেরিকান র‌্যাপার লিল ওয়েনের একটি প্রচারমূলক একক, "রিচ সেক্স", ১১ ই জুন, ২০১৮ তে প্রকাশিত হয়েছিল। অ্যালবামের দ্বিতীয় একক, "বেড", অ্যারিয়ানা গ্র্যান্ডকে সাথে নিয়ে, অ্যালবামের প্রাক-অর্ডারের পাশাপাশি ১৪ ই জুন, ২০১৮ সালে প্রকাশিত হয়েছিল এবং হট ১০০-এ ৪২ নম্বরে পৌঁছেছিল।
প্রকাশ্য ভাবমূর্তি
মিনাজকে প্রায়শই "র‌্যাপের কুইন",  হিসাবে উল্লেখ করা হয় এবং একজন অন্যতম প্রভাবশালী মহিলা র‌্যাপ শিল্পী হিসাবে বিবেচিত হয়।   ২০১২ সালে, নিউইয়র্ক টাইমসের এক সম্পাদক বলেছেন যে, কেউ কেউ তাকে "সর্বকালের সবচেয়ে প্রভাবশালী মহিলা র‌্যাপার" হিসাবে বিবেচনা করে।
রঙিন পোশাক এবং উইগের কারণে মিনাজকে "ব্ল্যাক লেডি গাগা " বলা হয়। একটি সাক্ষাত্কারে, মিনাজ তুলনাটি প্রত্যাখ্যান করেন, তবে অন্য একটি সাক্ষাত্কারে তিনি বলেছিলেন যে তিনি লিল 'কিম এবং গাগার সৃজনশীলতায় অনুপ্রাণিত। মিনাজ তার প্রিয় ডিজাইনার হিসাবে আলেকজান্ডার ম্যাককুইন, জিয়ান্নি ভার্সেস এবং ক্রিশ্চিয়ান লাউবাউটিনকে উদ্ধৃত করেছেন। হাফিংটন পোস্ট তার স্টাইলটিকে "রিস্ক টেকিং" এবং "ফার-আউট" হিসাবে বর্ণনা করেছেন, "বোল্ড সার্টোরিয়াল চয়েসেস" ; ইয়াহু! তার পোশাকটিকে "কালারফুল" এবং "ক্রেজি" বলে অভিহিত করেছিলেন এবং লিখেছিলেন যে "ফ্যাশন এবং সংগীত জগত অবশ্যই মিস মিনাজ ছাড়া খুব শান্ত হবে"।
মিনাজকে একটি আধুনিক যৌন প্রতীক (সেক্স সিম্বল) হিসাবে বিবেচনা করা হয়; ২০১১ সাল থেকে তিনি বার বার ম্যাক্সিম হট ১০০ তালিকায় বেশ কয়েকবার অন্তর্ভুক্ত হয়েছেন। তার দেহ, বিশেষত তার নিতম্ব, মিডিয়ার উল্লেখযোগ্য মনোযোগ আকর্ষণ করতে সক্ষম হয়েছে।
মিনাজ ২০১৫ সালে ভোগের সাথে একটি সাক্ষাত্কারে নারীবাদ সম্পর্কে কথা বলেছিলেন, "আমি এমন কিছু জিনিস করি যা নারীবাদীরা পছন্দ করেন না এবং এমন কিছু জিনিস আছে যা আমি করি তাদের পছন্দ। আমি নিজেকে লেবেল দিই না "" ২০১৮ সালে, এলির সাথে একটি সাক্ষাত্কারে, তিনি আলোচনা করেছেন যৌনকর্মীদের নিয়ে, তাঁর নিজের যৌন আবেদন এবং সংগীতে ও সোশ্যাল মিডিয়ায় তার যৌনতা সমালোচনাকে আকর্ষণ করে।
বিলবোর্ড মিনাজকে সোশ্যাল মিডিয়ায় সর্বোচ্চ সক্রিয় চতুর্থ সঙ্গীতজ্ঞ হিসাবে তালিকাভুক্ত করে মার্চ ২০১১ সালের তাদের সোশ্যাল 50 চার্টে। ২০১৮ সালের হিসাবে, মিনাজ ইনস্টাগ্রামে বিশ্বের সর্বাধিক অনুসরণ করা রেপার, টুইটারে তিনি ২০ মিলিয়নেরও বেশি অনুসরণকারীর অন্যতম র‍্যাপার।
পণ্য এবং ব্রান্ড নামের উপস্থাপনা
মিনাজ বেশ কয়েকটি উৎপাদন সংস্থার সাথে সম্পর্কিত এবং তার কর্মজীবনে তিনি বেশ কয়েকটি পণ্যকে সমর্থন করেছেন। তার প্রথম সহযোগিতাটি ছিল ২০১০ সালের নভেম্বরে ম্যাক কসমেটিক্সের সাথে একটি চুক্তি যা তার পিঙ্ক ফ্রাইডে অ্যালবাম প্রচারনার অংশ হিসাবে সে টানা চার শুক্রবার "পিঙ্ক ফর ফ্রাইডে" নামের একটি লিপস্টিক বিক্রি করেছিলেন।
২০১৩ এর শুরুর দিকে, মিনাজ ভিভা গ্ল্যাম ক্যাম্পেইনটিকে নিজেই এগিয়ে নিয়ে যাচ্ছিলেন, যার মধ্যে "নিকি টু লিপস্টিক এবং লিপ গ্লস" পরিচিতি অন্তর্ভুক্ত ছিল। তিনি পোশাক, আনুষঙ্গিক এবং বাড়ির জিনিসপত্রের সমন্বয়ে কামার্টের জন্য "নিকি মিনাজ কালেকশন" নামে পোশাক লাইনের প্রবর্তন করেছিলেন। ফেব্রুয়ারি ২০১৩-তে, ব্লুওয়াটার কমিক্স ঘোষণা করেছিল যে, ফেমের জীবনী-কমিক সিরিজ ফেইম: নিকি মিনাজ -এ মিনাজ অভিনয় করবেন তিনি এপ্রিল ২০১৩ সালে তাঁর "পিঙ্ক পিল" স্পিকারের সাথে পরিচয় করানোর জন্য বিটস ইলেকট্রনিক্সের সাথে অংশীদার হয়েছিলেন, একই মাসে স্পিকারের এক বিজ্ঞাপনে ডেরে ডেভিসের সাথে উপস্থিত হয়েছিলেন।
জুন ২০১৩-এ, মিনাজ ম্যাক্স ফিউশনসের একটি বিজ্ঞাপন প্রচারে নেতৃত্ব দেন, একবার পরিবেশনযোগ্য মাসকাট আঙ্গুরের মদ পানীয় নাম  মসকাটো  যার একাংশের মালিক মিনাজ।
মিনাজের একটি সুগন্ধি লাইন রয়েছে, যা ২০১২ সালের সেপ্টেম্বরে প্রথম চালু হয়েছিল। তিনি তার প্রথম সুগন্ধি "পিঙ্ক ফ্রাইডে", প্রবর্তনের জন্য 'গিভ ব্যাক ব্র্যান্ডস' এর সাথে অংশীদার হন, যা ২০১৩ সালে তিনটি (সুগন্ধি, প্যাকেজিং এবং প্রচারের জন্য) ফিফি অ্যাওয়ার্ডের জন্য মনোনীত হয়েছিল। একটি "পিঙ্ক ফ্রাইডে: বিশেষ সংস্করণ" এপ্রিল ২০১৩ সালে বাজারে এসেছিল। "পিঙ্ক ফ্রাইডে: ডিলাক্স সংস্করণ" শিরোনামে সুগন্ধির একটি ডিলাক্স সংস্করণ ডিসেম্বর ২০১৩ -এ এসেছিল।
তার দ্বিতীয় সুগন্ধি লাইন, "মিনাজেস্টি" সেপ্টেম্বর ২০১৩ সালে চালু হয়েছিল। "মিনাজেস্টি: এক্সোটিক সংস্করণ" নামে একটি ফ্ল্যাঙ্কার সুগন্ধি জুন ২০১৪ এ একমাত্র হোম শপিং নেটওয়ার্কে প্রকাশিত হয়েছিল। এটি তার তৃতীয় সুগন্ধি রেখা "ওনিকা" সেপ্টেম্বর ২০১৪ এ চালু করার পরে।
৩০ শে মার্চ, ২০১৫ এ ঘোষণা করা হয়েছিল যে মিনাজ মিউজিক স্ট্রিমিং পরিষেবা  টাইডাল  -এর সহ-মালিক। মিনাজ এবং সংস্থার মালিক জে জে ছাড়াও, বিয়ন্সে, ম্যাডোনা, রিয়ানা এবং কানইয়ে ওয়েস্ট সহ ষোলটি অংশীদারের এই পরিষেবার মধ্যে ৩% সমানাধিকার অংশ রয়েছে।
২০১৬ সালে মিনাজ জানিয়েছিলেন যে তিনি ব্যবসায়ের কাজগুলি এবং খুঁটিনাটি শিখেছেন এবং নিজেই তা করতে পারবেন। একই বছরে, তিনি তার নতুন সুগন্ধি "ত্রিনি গার্ল" চালু করেছিলেন।
ব্যক্তিগত জীবন
মিনাজ তার "অল থিংস গো" গানে প্রকাশ করেছিলেন যে কিশোর বয়সে তার গর্ভপাত হয়েছিল মিনাজ বলেছেন যে যদিও এটি তাকে "ভুতুড়ে" করেছে, তবুও তিনি তার সিদ্ধান্তে অনড় আছেন। ক্যারিয়ারের শুরুর দিকে মিনাজ উভকামী হওয়ার দাবি করেছিলেন, তবে অবশেষে রোলিং স্টোন সাক্ষাত্কারে তাঁর দাবী সংশোধন করে তার যৌনতা স্পষ্ট করেছিলেন: "আমি মনে করি মেয়েরা সেক্সি, তবে আমি মিথ্যা বলব না এবং বলব যে আমি মেয়েদের ডেট করি।"
জুলাই ২০১১ সালে, তার চাচাতো ভাই নিকোলাস টেলিমাককে নিউইয়র্কের ব্রুকলিনে তার বাড়ির কাছে হত্যা করা হয়েছিল, এমন একটি ঘটনা যা তিনি তার "চ্যাম্পিয়ন" এবং "অল থিংকস গো" গানে উল্লেখ করেছেন।
ডিসেম্বর ২০১৮ সালে, মিনাজ শৈশবের বন্ধু কেনেথ "জু" পেটির সাথে ডেটিং শুরু করেন। তিনি আগস্ট ২০১৯ সালে একটি বিবাহের লাইসেন্সের জন্য আবেদন করেছিলেন তিনি ২১ শে অক্টোবর তাদের অফিসিয়াল বিয়ের ঘোষণা দেন। তিনি বিবাহের পরে তাঁর স্বামীর নামের শেষাংশ তার নামের সাথে হাইফেন দিয়ে যোগ করে করে, মারাজ-পেটি হন।
দেশপ্রাণ রেলওয়ে স্টেশন
দেশপ্রাণ রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি বাজকুল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।
'খ্রুল-ঝিগ-সেং-গে-র্গ্যাব-পা
'খ্রুল-ঝিগ-সেং-গে-র্গ্যাব-পা ত্রয়োদশ শতাব্দীর এক র্ন্যিং-মা ধর্মসম্প্রদায়ের তিব্বতী বৌদ্ধ সাধক ছিলেন।